12.6.2023
MT
Il-Ġurnal Uffiċjali tal-Unjoni Ewropea
C 204/9
Barra minn hekk, fid-dawl tan-novità tal-JMM, il-BĊE jissuġġerixxi li tiġi pprovduta flessibbiltà akbar lill-JMM firrigward tal-kamp ta’ applikazzjoni tal-ħidma potenzjali tiegħu.
Għal dan l-għan, jenħtieġ li tiġi introdotta dispożizzjoni li tippermetti, fejn jitqies utli, il-possibbiltà li żewġ membri tal-JMM jew aktar jaqblu li jużaw il-qafas tal-JMM bħala l-bażi għat-twettiq ta’ analiżijiet transsettorjali dwar suġġetti addizzjonali għall-Unjoni kollha u transsettorjali ta’ interess komuni relatati mal-ikklerjar ċentrali.
1.5.
Superviżjoni ta’ CCPs rikonoxxuti ta’ pajjiżi terzi Il-BĊE ġeneralment jappoġġa l-emendi li jintroduċu aktar proporzjonalità fil-proċess ta’ rikonoxximent ta’ CCPs ta’ pajjiżi terzi kif ukoll l-emendi li jiżguraw li l-ESMA tirċievi l-informazzjoni kollha meħtieġa minn CCPs ta’ pajjiżi terzi tal-Grad 2 għall-finijiet tal-attivitajiet superviżorji tagħha.
Il-BĊE jissuġġerixxi li jiġi ċċarat aktar il-kamp ta’ applikazzjoni tal-konsultazzjoni tal-bank ċentrali ta’ ħruġ firrigward tal-attivitajiet u l-proċeduri superviżorji fir-rigward ta’ CCPs ta’ pajjiżi terzi tal-Grad 2.
Bħalissa, dan il-kamp ta’ applikazzjoni tal-konsultazzjoni huwa delimitat għall-konformità tas-CCP mal-ħames oqsma ta’ rilevanza mill-perspettiva tal-bank ċentrali tal-ħruġ: marġnijiet, kontrolli tar-riskju tal-likwidità, kollateral, arranġamenti ta’ saldu u ta’ interoperabbiltà (19).
Fil-prattika, il-konformità tas-CCPs ma’ dawn l-oqsma tista’ tkun is-suġġett ta’ deċiżjonijiet formali meħuda mill-ESMA skont ċerti dispożizzjonijiet (20) kif ukoll valutazzjonijiet u proċeduri superviżorji speċifiċi tal-ESMA u l-Kumitat Superviżorju tas-CCPs.
Barra minn hekk, il-qasam tarrekwiżiti tal-marġni huwa rregolat minn ċerti dispożizzjonijiet tal-EMIR (21).
Huwa importanti li banek ċentrali talħruġ ikunu kkonsultati dwar ir-reviżjoni ta' mudelli, l-ittestjar tal-istress u l-ittestjar b'lura għall-validazzjoni talmudelli u l-parametri adottati mis-CCP għall-kalkolu tar-rekwiżiti tal-marġini, tal-kontribuzzjonijiet tal-fond ta' inadempjenza, tar-rekwiżiti tal-kollateral u miżuri oħra ta' kontroll tar-riskju skont l-EMIR (22).
Għalhekk, il-BĊE jirrakkomanda li jinżamm il-fokus tal-kamp ta’ applikazzjoni tal-konsultazzjonijiet tal-banek ċentrali ta’ ħruġ fuq dawk il-ħames oqsma, iżda li jiġi ċċarat aktar it-tip ta’ atti tal-ESMA fejn il-banek ċentrali tal-ħruġ għandhom jiġu kkonsultati (eż. billi jiġu inklużi valutazzjonijiet superviżorji).
Barra minn hekk, il-kamp ta’ applikazzjoni talkonsultazzjoni għandu jinkludi d-dispożizzjonijiet tal-EMIR rilevanti kollha li jagħtu s-setgħa lill-ESMA biex tadotta deċiżjoni jew twettaq valutazzjoni superviżorja f’dawn l-oqsma.
2..
Aġġornament tar-rekwiżiti prudenzjali
2.1.
Emendi għar-rekwiżiti tas-CCP
2.1.1.
Rekwiżiti ta’ parteċipazzjoni u segregazzjoni Il-BĊE jilqa’ l-proposta li temenda r-rekwiżiti ta’ ammissjoni stabbiliti mis-CCPs għall-membri tal-ikklerjar.
Il-karatteristiċi speċifiċi tal-kontropartijiet mhux finanzjarji fil-kuntest tal-ikklerjar ċentrali huma rilevanti ħafna, speċjalment minħabba l-esperjenzi reċenti b’sejħiet ta’ marġni kbar li jirriżultaw mill-volatilità eċċezzjonalment għolja tas-suq.
Għalhekk, is-CCPs għandhom jivvalutaw bir-reqqa l-profil tal-likwidità distint tal-kontropartijiet mhux finanzjarji qabel ma jiġu ammessi bħala parteċipanti diretti.
Is-CCPs għandhom jeżaminaw b’mod speċjali jekk kontropartijiet mhux finanzjarji humiex kapaċi jissodisfaw żidiet potenzjali fir-rekwiżiti tal-marġini jew il-kontribuzzjonijiet tal-fond tal-inadempjenza fuq bażi f’waqtha, anki taħt kundizzjonijiet tas-suq taħt stress.
Barra minn hekk, għal raġunijiet ta’ ċertezza legali, l-interazzjoni tal-ammissjoni tal-kontropartijiet mhux finanzjarji bħala membri tal-ikklerjar skont l-EMIR (23) mar-rekwiżit li CCP tiġi nnotifikata bħala sistema skont id-Direttiva 98/26/KE tal-Parlament Ewropew u tal-Kunsill (24) tkun timmerita b’mod partikolari aktar speċifikazzjonijiet.
Għalhekk, il-BĊE jissuġġerixxi li l-abbozz ta’ standards tekniċi regolatorji rilevanti (25) għandu jispeċifika l-elementi tal-kriterji ta’ ammissjoni għal kontropartijiet mhux finanzjarji.
Barra minn hekk, il-BĊE jipproponi li l-membri tas-SEBĊ jiżdiedu mal-lista ta’ awtoritajiet li għandhom jiġu kkonsultati mill-ESMA matul l-iżvilupp ta’ dan l-abbozz ta’ standards tekniċi regolatorji.
(19) (20) (21) (22) (23) (24)
Ara l-Artikoli 41, 44, 46, 50 u 54 tal-EMIR.
Ara l-Artikoli 25(2b) u 25b(1) tal-EMIR.
Ara l-Artikoli 41 sa 49 tal-EMIR.
Ara l-Artikolu 49 tal-EMIR; ara l-paragrafu 2.3 tal-Opinjoni CON/2017/39.
Ara l-Artikolu 17(4) tal-EMIR.
Direttiva 98/26/KE tal-Parlament Ewropew u tal-Kunsill tad-19 ta’ Mejju 1998 dwar finalità ta’ settlement fis-sistemi ta’ settlement ta’ pagamenti u titoli (ĠU L 166, 11.6.1998, p. 45).
(25) Ara l-Artikolu 1, punt (29)(c), tar-regolament propost, li jżid il-paragrafu 7 ġdid mal-Artikolu 37 tal-EMIR.